title: Решение 2003/461/ОВППС на Съвета от 20 юни 2003 година за изпълнение на Обща позиция 2003/297/ОВППС относно Бирма/Мианмар

text:
Важна правна забележка

|

32003D0461

Официален вестник n° L 154 , 21/06/2003 стр. 0116 - 0123 специално чешко издание глава 18 том 02 стр. 125  - 132 специално испанско издание глава 18 том 02 стр. 125  - 132 специално унгарско издание глава 18 том 02 стр. 125  - 132 специално литвийско издание глава 18 том 02 стр. 125  - 132 LV.ES глава 18 том 02 стр. 125  - 132 MT.ES глава 18 том 02 стр. 125  - 132 PL.ES глава 18 том 02 стр. 125  - 132 SK.ES глава 18 том 02 стр. 125  - 132 специално словенско издание глава 18 том 02 стр. 125  - 132

		20030620Решение 2003/461/ОВППС на Съветаот 20 юни 2003 годиназа изпълнение на Обща позиция 2003/297/ОВППС относно Бирма/МианмарСЪВЕТЪТ НА ЕВРОПЕЙСКИЯ СЪЮЗ,като взе предвид Обща позиция 2003/297/ОВППС от 28 април 2003 г. относно Бирма/Мианмар [1], и по-специално членове 8 и 9 от нея, както и член 23, параграф 2 от Договора за Европейския съюз,като има предвид, че:(1) Разширяването на някои санкции, предвидени в член 9 от Обща позиция 2003/297/ОВППС, както и забраните по член 2, параграф 2 от посочената обща позиция бяха суспендирани до 29 октомври 2003 г., освен ако Съветът не реши друго.(2) Поради влошаващото се политическо положение в Бирма/Мианмар, особено след ареста на Aung San Suu Kyi и на други членове от ръководството на NLD, както и затварянето на офисите на NLD, Съветът реши да разшири полето на приложение на забраната за издаване на визи и замразяване на авоарите и на други членове на военния режим, въоръжените сили, органите на реда, на икономическите интереси на военния режим и на други лица, групи, предприятия или образувания, свързани с военния режим, които определят или изпълняват политиката на възпиране на прехода на Бирма/Мианмар към демокрация, или които се облагодетелстват от това, техните семейства и техните съдружници. Съветът реши да приложи забраната за образованието, техническата помощ, доставките, производството, поддръжката или използването на оръжия, муниции или военно оборудване,РЕШИ:Член 1Списъкът на лицата, приложен към Обща позиция 2003/297/ОВППС, се заменя със списъка в приложението.Член 2Прекратява се суспендирането на разпоредбите на член 2, параграф 2 от Обща позиция 2003/297/ОВППС, предвидено в член 9, буква б) от въпросната съвместна позиция.Член 3Настоящото решение влиза в сила от датата на приемането му.Член 4Настоящото решение се публикува в Официален вестник на Европейския съюз.Съставено в Брюксел на 20 юни 2003 година.За СъветаПредседателG. Papandreou[1] ОВ L 106, 29.4.2003 г., стр. 36.--------------------------------------------------20030620ПРИЛОЖЕНИЕСписък на лицата, посочени в член 1A. Държавен съвет за мир и развитие (SPDC)1.Генералисимус Than Shwe, | президент ( 2.2.1933 г., Kyaukse) |2.Daw Kyaing Kyaing, | съпруга на генералисимус Than Shwe |3.Daw Thandar Shwe, | член на фамилията на генералисимус Than Shwe |4.Daw Khin Pyone Shwe, | член на фамилията на генералисимус Than Shwe |5.Daw Aye Aye Thit Shwe, | член на фамилията на генералисимус Than Shwe |6.Ma Thidar Htun, | член на фамилията на генералисимус Than Shwe |7.Заместник-генералисимус Maung Aye, | вицепрезидент ( 25.12.1937 г., Kon Balu) |8.Daw Mya Mya San, | съпруга на заместник-генералисимус Maung Aye |9.Nandar Aye, | член на фамилията на заместник-генералисимус Maung Aye |10.Генерал Khin Nyunt, | първи секретар ( 11.10.1939 г., Kyauktan) |11.Д-р Khin Win Shwe, | съпруга на генерал Khin Nyunt |12.U Ye Naing Win, | член на фамилията на генерал Khin Nyunt |13.Подполковник Zaw Naing Oo, | член на фамилията на генерал Khin Nyunt |14.Генерал-лейтенант Soe Win, | втори секретар |15.Daw Than Than Nwe, | съпруга на генерал-лейтенант Soe Win |16.Генерал-лейтенант Thura Shwe Mann, | началник-щаб и координатор на специалните операции |17.Daw Khin Lay Thet, | съпруга на генерал лейтенант Thura Shwe Mann |18.Генерал-лейтенант Thein Sein, | генерал-адютант |19.Daw Khin Khin Win, | съпруга на генерал-лейтенант Thein Sein |20.Генерал-лейтенант Thiha Thura Tin Aung Myint Oo, | главен интендант |21.Daw Khin Saw Hnin, | съпруга на генерал-лейтенант Thiha Thura Tin Aung Myint Oo |22.Генерал-лейтенант Kyaw Win, | командващ обучението на въоръжените сили |23.Daw San San Yee, | съпруга на генерал-лейтенант Kyaw Win |24.Генерал-лейтенант Tin Aye, | началник на военно снабдяване, началник на UMEH |25.Daw Kyi Kyi Ohn, | съпруга на генерал-лейтенант Tin Aye |26.Генерал-лейтенант Ye Myint, | началник на бюрото за специални операции 1 (Kachin, Chin, Sagaing, Magwe, Mandalay) |27.Dr. Tin Lay Myint, | съпруга на генерал-лейтенант Ye Myint |28.Генерал-лейтенант Aung Htwe, Myint, | началник на бюрото за специални операции 2 (Kayah, Shan) |29.Daw Khin Hnin Wai, | съпруга на генерал-лейтенант Aung Htwe |30.Генерал-лейтенант Khin Maung Than, | началник на бюрото за специални операции 3 (Pegu, Rangoon, Irrawaddy, Arakan) |31.Daw Marlar Tint, | съпруга на генерал-лейтенант Khin Maung Than |32.Генерал-лейтенант Maung Bo, | началник на бюрото за специални операции 4 (Karen, Mon, Tenasserim) |33.Daw Khin Lay Myint, | съпруга на генерал-лейтенант Maung Bo |Б. Бивши членове на SLORC и на SPDC1. Генерал-лейтенант Phone Myint ( 5.1.1931 г.)2. Генерал-лейтенант Aung Ye Kyaw ( 12.12.1930 г.)3. Генерал-лейтенант Chit Swe ( 18.1.1932 г.)4. Генерал-лейтенант Mya Thin ( 31.12.1931 г.)5. Генерал-лейтенант Kyaw Ba ( 7.6.1932 г.)6. Генерал-лейтенант Tun Kyi ( 1.5.1938 г.)7. Генерал-лейтенант Myo Nyunt ( 30.9.1930 г.)8. Генерал-лейтенант Maung Thint ( 25.8.1932 г.)9. Генерал-лейтенант Aye Thoung ( 13.3.1930 г.)10. Генерал-лейтенант Kyaw Min ( 22.6.1932 г., Hanzada)11. Генерал-лейтенант Maung Hla12. Генерал-майор Soe Myint13. Комодор Nyunt Thein14. Генерал-майор Kyaw Than ( 14.6.1941 г., Bago)В. Регионални командири1.Генерал-майор Myint Swe | Rangoon |2.Daw Khin Thet Htay | съпруга на генерал-майор Myint Swe |3.Генерал-майор Ye Myint | централна дивизия - Mandalay |4.Daw Myat Ngwe | съпруга на генерал-майор Ye Myint |5.Генерал-майор Soe Naing | северозападна дивизия - Sagaing |6.Daw Tin Tin Latt | съпруга на генерал-майор Soe Naing |7.Генерал-майор Maung Maung Swe | северен щат - Kachin |8.Daw Tin Tin Nwe | съпруга на генерал-майор Maung Maung Swe |9.Генерал-майор Myint Hlaing | североизточен щат - Shan (Север) |10.Daw Khin Thant Sin | съпруга на генерал-майор Myint Hlaing |11.Генерал-майор Khin Zaw | триъгълен щат - Shan (Изток) |12.Daw Khin Pyone Win | съпруга на майор Khin Zaw генерал |13.Генерал-майор Khin Maung Myint | източен щат - Chan (Юг) |14.Daw Win Win Nu | съпруга на генерал-майор Khin Maung Myint |15.Генерал-майор Thura Myint Aung | югоизточен щат - Mon |16.Daw Than Than Nwe | съпруга на генерал-майор Thura Myint Aung |17.Генерал-майор Thar Aye | брегова дивизия - Tenasserim |18.Daw Wai Wai Khaing | съпруга на генерал-майор Thar Aye |19.Бригаден генерал Ko Ko | южна дивизия Pegu |20.Daw Sat Nwan Khun Sum | съпруга на бригаден генерал Ko Ko |21.Генерал-майор Htay Oo | югозападна дивизия - Irrawaddy |22.Daw Ni Ni Win | съпруга на генерал-майор Htay Oo |23.Генерал-майор Maung Oo | западен щат - Arakan |24.Dr. Daw Nyunt Nyunt Oo | съпруга на генерал-майор Maung Oo |Г. Заместници на регионалните командири1.Бригаден генерал Hsan Hsint | Rangoon |2.Бригаден генерал Nay Win | център |3.Бригаден генерал Soe Myint | северозападно командване |4.Бригаден генерал San Tun | север |5.Бригаден генерал Hla Myint | североизток |6.Полковник Myint Aung | изток |7.Бригаден генерал Myo Hla | югоизток |8.Бригаден генерал Tin Latt | бряг |9.Бригаден генерал Thura Maung Ni | юг |10.Бригаден генерал Tint Swe | югозапад |11.Бригаден генерал Phone Swe | запад |Д. Други държавни/дивизионни командири1.Полковник Thein Kyaing | Дивизия Magwe |2.Полковник Aung Thwin | щат Chin |3.Полковник Saw Khin Soe | щат Karen |4.Полковник Thein Swe | щат Kayah |Е. Министри1.U Than Shwe | кабинет на премиера |2.U Pan Aung | кабинет на премиера |3.Daw Nyunt Nyunt Lwin | съпруга на U Pan Aung |4.Генерал-лейтенант Min Thein | в ръководството на SPDC |5.Daw Khin Than Myint | съпруга на генерал-лейтенант Min Thein |6.Бригаден генерал D O Abel | в ръководството на SPDC |7.Daw Khin Thein Mu | съпруга на бригаден генерал D O Abel |8.Генерал-майор Nyunt Tin | земеделие и напояване |9.Daw Khin Myo Oo | съпруга на генерал-майор Nyunt Tin |10.Бригаден генерал Pyi Sone | търговия |11.Daw Aye Pyai Wai Khin | съпруга на бригаден генерал Pyi Sone |12.Kalyar Pyay Wai Shan | член на фамилията на бригаден генерал Pyi Sone |13.Pan Thara Pyay Shan | член на фамилията на бригаден генерал Pyi Sone |14.Генерал-майор Saw Tun | строителство |15.Daw Myint Myint Ko | съпруга на бригаден генерал Saw Tun |16.Генерал-лейтенант Tin Ngwe | кооперативи |17.Daw Khin Hla | съпруга на генерал-лейтенант Tin Ngwe |18.Генерал-майор Kyi Aung | култура |19.Daw Khin Khin Lay | съпруга на генерал-майор Kyi Aung |20.U Than Aung | образование |21.Daw Win Shwe | съпруга на U Than Aung |22.Генерал-майор Tin Htut | електроенергия |23.Daw Tin Tin Nyunt | съпруга на генерал-майор Tin Htut |24.Бригаден генерал Lun Thi | енергетика |25.Daw Khin Mar Aye | съпруга на бригаден генерал Lun Thi |26.Daw Mya Sein Aye | член на семейството на бригаден генерал Lun Thi |27.Генерал-майор Hla Tun | финанси и приходи |28.U Win Aung | външни работи ( 28.2.1944 г., Dawei) |29.Daw San Yon | съпруга на U Win Aung |30.U Thaung Su Nyein | член на семейството на U Win Aung |31.U Aung Phone | горска промишленост |32.Daw Khin Sitt Aye | съпруга на U Aung Phone |33.U Sitt Thwe Aung | член на семейството на U Aung Phone |34.U Sitt Thaing Aung | член на семейството на U Aung Phone |35.Проф. др. Kyaw Myint | здравеопазване |36.Daw Nilar Thaw | съпруга на проф. д-р. Kyaw Myint |37.Полковник Tin Hlaing | вътрешни работи |38.Daw Khin Hla Hla | съпруга на полковник Tin Hlaing |39.Генерал-майор Sein Htwa | имиграция и население, социална защита, подпомагане и реализация |40.Daw Khin Aye | съпруга на генерал-майор Sein Htwa |41.U Aung Thaung | индустрия I |42.Daw Khin Khin Yi | съпруга на U Aung Thaung |43.Генерал-майор Saw Lwin | индустрия II (1939) |44.Daw Moe Moe Myint | съпруга на генерал-майор Saw Lwin |45.Бригаден генерал Kyaw Hsan | информация |46.Daw Kyi Kyi Win | съпруга на бригаден генерал Kyaw Hsan |47.U Tin Winn | труд |48.Daw Khin Nu | съпруга на U Tin Winn |49.Daw May Khin Tin Win Nu | член на семейството U Tin Winn |50.Бригаден генерал Maung Maung Thein | говедовъдство и рибарство |51.Daw Myint Myint Aye | съпруга на бригаден генерал Maung Maung Thein |52.Бригаден генерал Ohn Myint | мини |53.Daw San San | съпруга на бригаден генерал Ohn Myint |54.Maung Thet Naing Oo | член на семейството на бригаден генерал Ohn Myint |55.Maung Min Thet Oo Ohn Myint | член на семейството на бригаден генерал Ohn Myint |56.U Soe Tha | национално планиране и икономическо развитие |57.Daw Kyu Kyu Win | съпруга на U Soe Tha |58.Полковник Thein Nyunt | развитие на граничните зони и по въпросите на националните етнически групи и развитието |59.Daw Kyin Khine | съпруга на полковник Thein Nyunt |60.Генерал-майор Aung Min | жп транспорт |61.Daw Wai Wai Thar | съпруга на ген. майор Aung Min |62.U Aung Khin | религиозни въпроси |63.Daw Yin Yin Nyunt | съпруга на U Aung Khin |64.U Thaung | наука и технологии |65.Daw May Kyi Sein | съпруга на U Thaung |66.Бригаден генерал Thura Aye Myint | спорт |67.Daw Aye Aye | съпруга на бригаден генерал Thura Aye Myint |68.Бригаден генерал Thein Zaw | телекомуникации, пощи, телеграф, хотели и туризъм |69.Daw Mu Mu Win | съпруга на бригаден генерал Thein Zaw |70.Генерал-майор Hla Myint Swe | транспорт |71.Daw San San Myint | съпруга на генерал-майор Hla Myint Swe |72.Бригаден генерал Thein Zaw | туризъм |Ж. Заместник-министри1.U Hset Maung | в ръководството на SPDC |2.Бригаден генерал Khin Maung | земеделие и напояване |3.U Ohn Myint | земеделие и напояване |4.Бригаден генерал Myint Thein | строителство |5.U Soe Nyunt | култура |6.U Myo Nyunt | образование |7.Бригаден генерал Soe Win Maung | образование |8.U Myo Myint | електроенергия |9.U Tin Tun | енергетика |10.Бригаден генерал Thein Aung | енергетика |11.U Khin Maung Win | външни работи |12.Бригаден генерал Than Tun | финанси и приходи |13.Полковник Thaik Tun | гори |14.Проф. Др. Mya Oo | здравеопазване |15.Бригаден генерал Thura Myint Maung | вътрешни работи |16.Бригаден генерал Aye Myint Kyu | хотели и туризъм |17.Daw Khin Swe Myint | съпруга на бригаден генерал Aye Myint Kyu |18.U Mung Aung | имиграция и население |19.Бригаден генерал Thein Tun | индустрия I |20.Бригаден генерал Kyaw Win | индустрия I |21.Бригаден генерал Aung Thein Lin | индустрия II |22.Подполковник Khin Maung Kyaw | индустрия II |23.Бригаден генерал Aung Thein | информация |24.Бригаден генерал Win Sein | труд |25.U Aung Thein | животновъдство и рибарство |26.U Myint Thein | мини |27.U Kyaw Tin | развитие на граничните зони и въпросите на националните етнически групи и развитието |28.Бригаден генерал Than Tun | развитие на граничните зони и по въпросите на националните етнически групи и развитието |29.Thura U Thaung Lwin | жп транспорт |30.Бригаден генерал Thura Aung Ko | религиозни въпроси |31.U Nyi Hla Nge | наука и технологии |32.Др. Chan Nyein | наука и технологии |33.U Hlaing Win | социална защита, помощи и реинтеграция |34.Бригаден генерал Maung Maung | спорт |35.Бригаден генерал Kyaw Myint | транспорт |36.U Pe Than | транспорт |З. Бивши членове на правителството1.U Khin Maung Thein | министър на финансите и приходите (пенсиониран на 1.2.2003 г.) |2.Daw Su Su Thein | съпруга на U Khin Maung Thein |3.Генерал-майор Ket Sein | министър на здравеопазването (пенсиониран на 1.2.2003 г.) |4.Daw Yin Yin Myint | съпруга на генерал-майор Ket Sein |5.U Nyunt Swe | заместник-министър на външните работи |И. Други властимащи, свързани с туризма1.Подполковник (о.р) Khin Maung Latt | генерален директор |2.Капитан (о.р) Htay Aung | директор |3.U Tin Maung Swe | генерален директор |4.U Khin Maung Soe | генерален директор |5.U Tint Swe | генерален директор |Й. Други офицери с висши чинове в министерството на отбраната1.Вицеадмирал Kyi Min | главнокомандващ (военноморски флот) |2.Комодор Soe Thein | началник на главния щаб (военноморски флот) |3.Бригаден генерал Myat Hein | главнокомандващ (авиация) |4.Бригаден генерал Maung Nyo | вицегенерал-адютант |5.Бригаден генерал Soe Maung | съдия-главен адвокат |6.Генерал-майор Lun Maung | главен инспектор |7.Бригаден генерал Saw Hla | началник на военната полиция |8.Полковник Sein Lin | началник оборудване |9.Бригаден генерал Kyi Win | началник артилерия и бронирани машини |10.Полковник Than Sein | командващ на болницата на отбраната |11.Бригаден генерал Win Hlaing | директор на снабдяването |12.Бригаден генерал Khin Aung Myint | директор на връзки с обществеността и психологическата война |13.Бригаден генерал Than Maung | директор на народната милиция и на гранични войски |14.Бригаден генерал Aung Myint | директор по излъчванията |15.Бригаден генерал Than Htay | директор по снабдяването и транспорта |16.Бригаден генерал Khin Maung Tint | директор по печатниците за сигурност |17.Бригаден генерал Hsan Hsint | генерал — назначения |18.Вицеадмирал Kyi Min | главнокомандващ (флота) |19.Daw Aye Aye | съпруга на вицеадмирал Kyi Min |20.Бригаден генерал Myat Hein | главнокомандващ (авиация) |21.Daw Htwe Htwe Nyunt | съпруга на бригаден генерал Myat Hein |K. членове на кабинета на началника на военното разузнаване (OCMI)1.Бригаден генерал Myint Aung Zaw | администрация |2.Бригаден генерал Hla Aung | обучение |3.Бригаден генерал Thein Swe | международни връзки и външни работи |4.Бригаден генерал Kyaw Han | наука и технологии |5.Бригаден генерал Than Tun | политика и контраразузнаване |6.Полковник Hla Min | заместник |7.Полковник Tin Hla | заместник |8.Бригаден генерал Myint Zaw | сигурност на границите и разузнаване |9.Бригаден генерал Kyaw Thein | национални етнически групи и примирие. Преследване на наркоманиите. Въздушно и военноморско разузнаване |10.Полковник San Pwint | заместник |Л. Военни офицери, ръководещи затвори и полицияПолковник Ba Myint | генерален директор на Управление на затворите (Министерство на вътрешните работи) |M. Обединена асоциация за солидарност и развитие (USDA)1.U Ko Lay | кмет и председател на Комитета за развитие на град Yangon (секретар) |2.Daw Khin Khin | съпруга на U Ko Lay |3.San Win | член на семейството на U Ko Lay |4.Than Han | член на семейството на U Ko Lay |5.Khin Thida | член на семейството на U Ko Lay |6.U Thein Sein | заместник-министър на информацията (член на CEC) |7.Daw Khin Khin Wai | съпруга на U Thein Sein |8.Полковник Thaik Tun | заместник-министър на горите (член на CEC) |9.Daw Nwe Nwe Kyi | съпруга на полковник Thaik Tun |10.Myo Win Thaik | член на семейството на полковник Thaik Tun |11.Khin Sandar Tun | член на семейството на полковник Thaik Tun |12.Khin Nge Nge Tun | член на семейството на полковник Thaik Tun |13.Khin Ei Shwe Zin Tun | член на семейството на полковник Thaik Tun |14.Thura Aung Ko | заместник-министър на горите (член на CEC) |15.Бригаден генерал Thein Aung | заместник-министър на енергетиката (член на CEC) |16.Бригаден генерал Thura Myint Maung | заместник-министър на вътрешните работи (член на CEC) |17.Zin Myint Maung | член на семейството на бригаден генерал Thura Myint Maung |18.Полковник Maung Par | заместник-кмет, Комитет за развитие на град Янгон (член на CEC) |19.Daw Khin Nyunt Myaing | съпруга на полковник Maung Par |20.Dr. Naing Win Par | член на семейството на полковник Maung Par |21.Aung Thein Lin | заместник-министър на индустрията II (член на CEC) |Н. Лица, които се облаготелстват от икономическата политика на правителството1.U Khin Shwe | Zaykabar Co. |2.U Aung Ko Win (Saya Kyaung) | Kanbawza Bank |3.U Aik Tun | Asia Wealth Bank Olympic Co. |4.U Tun Myint Naing (Steven Law) | Asia World Co. |5.U Htay Myint | Yuzana Co. |6.Tayza | Htoo Trading |7.Daw Thidar Zaw | съпруга на Tayza |O. Държавни стопански предприятия1.Полковник Myint Aung | генерален директор на Myawaddy Trading Company |2.Полковник Myo Myint | генерален директор на Bandoola Transportation Co. Ltd |3.Полковник о.р. Thant Zin | генерален директор на Myanmar Land and Development |4.Майор Hla Kyaw | директор на предпрития за реклама Myawaddy |5.Полковник Aung Sun | генерален директор на проекта за построяване на циментова фабрика в Hsinmin |6.Полковник Ye Htut | Myanmar Economic Corporation |--------------------------------------------------


title: Решение (ЕС) 2015/2463 на Комисията от 18 декември 2015 година относно процедурния правилник на експертната комисия, посочена в член 108 от Регламент (ЕС, Евратом) № 966/2012 на Европейския парламент и на Съвета

text:
               29.12.2015

               BG

               Официален вестник на Европейския съюз

               L 342/57

         РЕШЕНИЕ (ЕС) 2015/2463 НА КОМИСИЯТА
   от 18 декември 2015 година
   относно процедурния правилник на експертната комисия, посочена в член 108 от Регламент (ЕС, Евратом) № 966/2012 на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1),
   като взе предвид Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (2), и по-специално член 144 от него,
   като има предвид, че:

               (1)

               С Регламент (ЕС, Евратом) № 966/2012 се създава експертна комисия за оценка на централно равнище на положенията, посочени в член 106, параграф 1, и за приемане на подходящи препоръки („експертната комисия“).

               (2)

               В член 108, параграф 7 от Регламент (ЕС, Евратом) № 966/2012 се определя съставът на експертната комисия и се предвижда, че тя ще се подпомага от постоянен секретариат, осигурен от Комисията.

               (3)

               С член 144 от Делегиран регламент (ЕС) № 1268/2012 се уреждат организацията и съставът на експертната комисия, процедурата за назначаването на нейния председател и управлението на конфликти на интереси. В член 144, параграф 5 се посочва, че процедурният правилник на експертната комисия трябва да бъде приет от Комисията.

               (4)

               Целесъобразно е да се уточни процедурата за назначаване и освобождаване от длъжност на председателя и да се установят разпоредби относно неговото заместване, когато той отсъства или е възпрепятстван да изпълнява задълженията си.

               (5)

               Необходимо е да се определят подробни правила относно състава на експертната комисия при всеки конкретен случай, по-специално относно определянето на двамата постоянни членове, техните заместници и допълнителния член, представляващ разпоредителя с бюджетни кредити.

               (6)

               В интерес на правилното администриране на експертната комисия е подходящо да се уточнят допълнително спомагателните функции, които ще бъдат предоставяни от секретариата в рамките на производството.

               (7)

               Процедурата за отнасяне на случай до експертната комисия трябва да се изясни допълнително, по-специално по отношение на минималното съдържание на искането на разпоредителя с бюджетни кредити.

               (8)

               В полза на икономическите оператори е необходимо да се изяснят практическите договорености, за да се гарантира, че е спазено правото им да бъдат изслушани.

               (9)

               Целесъобразно е да се определят практическите договорености за тясно сътрудничество между експертната комисия и Европейската служба за борба с измамите (OLAF) с оглед на административните договорености за сътрудничество и навременния обмен на информация между Комисията и OLAF.

               (10)

               Целесъобразно е да се изяснят правилата за приемането на препоръки от експертната комисия.

               (11)

               Всяко обработване на лични данни от експертната комисия и нейния секретариат следва да се извършва в съответствие с Регламент (ЕО) № 45/2001 на Европейския парламент и на Съвета (3).

               (12)

               Регламент (ЕО) № 1049/2001 на Европейския парламент и на Съвета (4) следва да се прилага за препоръките, приети от експертната комисия,

         ПРИЕ НАСТОЯЩОТО РЕШЕНИЕ:
   Член 1
   Предмет
   С настоящото решение се установява процедурният правилник на експертната комисия, определена в член 108 от Регламент (ЕС, Евратом) № 966/2012 („експертната комисия“).
   Член 2
   Назначаване и освобождаване от длъжност на председателя
   1.   Председателят на експертната комисия се назначава от Комисията в съответствие с член 144 от Делегиран регламент (ЕС) № 1268/2012.
   2.   Ако председателят вече не отговаря на условията, необходими за изпълнението на своите задължения, той може да бъде освободен от длъжност от Комисията.
   Член 3
   Заместване за председателя
   1.   Председателят има заместник, който да го замества, когато той отсъства или е възпрепятстван да изпълнява задълженията си. Заместникът се назначава в съответствие с член 144 от Делегиран регламент (ЕС) № 1268/2012.
   2.   Когато председателят и неговият заместник отсъстват или са възпрепятствани да изпълняват своите задължения, постоянният член с по-висок ранг (5), определен в съответствие с член 4, трябва да ги замести. В такъв случай постоянният член, заместващ председателя, се замества от своя заместник, определен в съответствие с член 4.
   Член 4
   Назначаване на членовете на експертната комисия и на техните заместници
   1.   Директорът на Централната финансова служба в Генерална дирекция „Бюджет“ е един от двамата постоянни членове на експертната комисия, както е посочено в член 144, параграф 2 от Делегиран регламент (ЕС) № 1268/2012. Генералният директор на ГД „Бюджет“ назначава длъжностно лице със степен AD 11 или по-висока, като негов заместник.
   Генералният директор на ГД „Бюджет“ посочва втория постоянен член и неговия заместник ad personam сред длъжностните лица съответно със степен най-малко AD 14 и AD 11.
   2.   Допълнителният член, представляващ подалия искането разпоредител с бюджетни кредити, както е посочено в член 144, параграф 2 от Делегиран регламент (ЕС) № 1268/2012, се определя в съответствие с правилата за дейността и вътрешните административни правила на съответната институция, агенция, служба или орган, както е посочено в член 65, параграф 3 от Регламент (ЕС, Евратом) № 966/2012.
   Член 5
   Назначаване на наблюдатели и сътрудничество с OLAF
   1.   Наблюдателите не участват в приемането на препоръки от експертната комисия съгласно член 13.
   2.   Представителите на следните субекти имат статут на наблюдатели:

               а)

               Правната служба на Комисията;

               б)

               Европейската служба за борба с измамите (OLAF) в случаите, когато искането на разпоредителя с бюджетни кредити се основава, inter alia, на информация, предоставена от OLAF;

               в)

               разпоредителите с бюджетни кредити (различни от подалия искането разпоредител с бюджетни кредити) на Комисията, на европейска служба, създадена от Комисията, на изпълнителна агенция, друга институция, друга европейска служба, орган или агенция, които са засегнати от случая, представен пред експертната комисия; както и

               г)

               всеки друг субект, поканен от председателя.

         3.   На всички заседания на експертната комисия трябва да присъства представител на Правната служба. Правната служба се информира за всички писмени процедури, както е посочено в член 10, и може да представя устни и/или писмени мнения. Тя прави това, ако председателят го поиска.
   4.   Когато OLAF има статут на наблюдател в съответствие с буква б) от параграф 2, тя си сътрудничи тясно с органа в съответствие с Регламент (ЕС, Евратом) № 883/2013 на Европейския парламент и на Съвета (6), с дължимото внимание към зачитането на процедурните и основните права и защитата на лицата, подаващи сигнали за нередности. В такива случаи нейните представители могат да присъстват на всички заседания на експертната комисия и да участват във всички устни и писмени процедури, посочени в членове 9 и 10, като предоставят устни и/или писмени мнения и правят това, когато са поканени от председателя.
   В други случаи OLAF може да бъде поканена да предостави съответна информация или съвет, когато председателят счита това за уместно за защитата на финансовите интереси на Съюза.
   5.   Разпоредителите с бюджетни кредити със статут на наблюдатели, в съответствие с буква в) от параграф 2, трябва да присъстват на всички заседания на експертната комисия. Те се информират за всички писмени процедури, както е посочено в член 10, и може да представят устни и/или писмени мнения.
   6.   Други наблюдатели присъстват на заседанията на експертната комисия, когато са поканени от председателя и могат да дават устни и/или писмени мнения по покана на председателя.
   Член 6
   Предотвратяване и управление на конфликти на интереси
   1.   Всеки член или наблюдател, чието участие в разискванията на експертната комисия би породило конфликт на интереси по отношение на определена точка от дневния ред, се задължава да информира председателя и секретариата незабавно и във всеки случай преди началото на разискванията.
   2.   В случай на установен конфликт на интереси членът или наблюдателят оттегля своето участие и се въздържа от обсъждане на съответната точка от дневния ред и от участие в разискванията, постигането на консенсус или гласуването, когато е приложимо.
   3.   Членовете и наблюдателите са длъжни да подписват декларация за липса на конфликт на интереси преди началото на разискванията на експертната комисия за всеки конкретен случай.
   4.   Когато председателят се намира в положение на конфликт на интереси по отношение на определена точка от дневния ред, той уведомява секретариата и оттегля своето участие. В такива случаи председателят се заменя от своя заместник.
   5.   Параграфи 1, 2 и 3 се прилагат mutatis mutandis към заместник-председателя, заместник-членовете и членовете на секретариата на експертната комисия.
   Член 7
   Постоянен секретариат
   1.   Секретариатът на органа се осигурява от Генерална дирекция „Бюджет“ и е административно подчинен на нея.
   2.   Задачите на секретариата са, както е постановено в член 144 от Делегиран регламент (ЕС) № 1268/2012. По-специално секретариатът:

               а)

               проверява дали исканията за отнасяне на даден случай към експертната комисия са пълни, преди да ги предаде на председателя и членовете;

               б)

               установява всички други разпоредители с бюджетни кредити, засегнати от случая, които могат да бъдат предложени за евентуални наблюдатели;

               в)

               установява случаите, при които OLAF следва да бъде поканена да предостави съответна информация или съвет, както е предвидено в член 5, параграф 4, втора алинея.

               г)

               изготвя дневния ред на заседанията на експертната комисия под отговорността на председателя и го изпраща на членовете и наблюдателите;

               д)

               присъства на разискванията на експертната комисия и изготвя протоколите от всяко заседание;

               е)

               уведомява икономическите оператори и други засегнати разпоредители с бюджетни кредити в съответствие с член 108, параграф 8 от Регламент (ЕС, Евратом) № 966/2012;

               ж)

               уведомява подалия искането разпоредител с бюджетни кредити за препоръката, приета от експертната комисия;

               з)

               обработва исканията за достъп до документи на експертната комисия, по-специално нейните препоръки, в съответствие с Регламент (ЕО) № 1049/2001.

         Член 8
   Отнасяне на случаи до експертната комисия
   1.   Експертната комисия се свиква по искане на разпоредител с бюджетни кредити на Комисията, на друга институция, на европейска служба, създадена от Комисията, на изпълнителна агенция или на друга европейска служба, орган или агенция.
   2.   Искането се предава на секретариата по електронен път на адрес Panel-secretariat-BUDG@ec.europa.eu и е криптирано в съответствие с правилата за криптиране, които са в сила в Комисията.
   3.   Когато разпоредителят с бюджетни кредити узнае за информация, посочена в член 106, параграф 2 и член 108, параграф 3 от Регламент (ЕС, Евратом) № 966/2012, той препраща случая към експертната комисия не по-късно от два месеца след като информацията е била доведена до знанието му, освен в надлежно обосновани случаи.
   4.   Искането на разпоредителя с бюджетни кредити, с което даден случай се изпраща на експертната комисия, трябва да съдържа информацията, която се изисква в член 108, параграф 8, буква а) от Регламент (ЕС, Евратом) № 966/2012. Разпоредителят с бюджетни кредити изпраща също така цялата свързана със случая информация, по-специално доклади на OLAF, в които информацията е предадена от OLAF в съответствие с член 7, параграф 6 и член 11 от Регламент (ЕС, Евратом) № 883/2013.
   5.   Само при получаване на искане, придружено от информацията, посочена в параграф 4, започва да тече срокът, посочен в член 108, параграф 8, буква е) от Регламент (ЕС, Евратом) № 966/2012.
   6.   Искането трябва да бъде не повече от десет страници без приложенията, освен в случаи с особена сложност от фактическа и правна гледна точка.
   Член 9
   Свикване за заседание
   Председателят свиква заседание на експертната комисия с цел:

               а)

               създаване на предварителна правна квалификация, както е посочено в буква б) от член 108, параграф 8 от Регламент (ЕС, Евратом) № 966/2012;

               б)

               приемане на препоръка, както е посочено в член 108, параграф 9 от същия регламент.

         Член 10
   Писмена процедура
   1.   По инициатива на председателя или по искане на член на експертната комисия може да бъде създадена предварителна правна квалификация и препоръката може да бъде приета чрез писмена процедура. Всеки член на експертната комисия и/или председателят могат да възразят срещу използването на писмена процедура. В такъв случай председателят свиква заседание на експертната комисия в разумен срок.
   2.   Председателят определя срок за писмената процедура в зависимост от спешността на въпроса, като се вземат предвид сроковете, посочени в член 12.
   Член 11
   Право за предаване на писмени забележки
   1.   Експертната комисия утвърждава правото на засегнатия икономически оператор да представи забележки в съответствие с член 108, параграф 8 от Регламент (ЕС, Евратом) № 966/2012.
   2.   Разкриването на информация, произтичаща от или във връзка с разследване, проведено или координирано от OLAF, изисква съгласието на OLAF, което се предоставя в рамките на устната и писмената процедура, посочени в член 5, параграф 4.
   3.   Когато искането на разпоредителя с бюджетни кредити се основава на информация, предоставена от OLAF, и за да се гарантира, че спазването на поверителността на разследванията, провеждани или координирани от OLAF, и на националните разследвания или съдебни производства, които са известни на OLAF, не е накърнено, експертната комисия се допитва до OLAF преди да изпрати уведомление до икономическия оператор, както е посочено в член 108, параграф 8 от Регламент (ЕС, Евратом) № 966/2012.
   4.   Икономическият оператор представя забележки на секретариата в писмен вид и в електронен формат по електронна поща на адрес Panel-secretariat-BUDG@ec.europa.eu на обикновен електронен файл, изготвен чрез използване на софтуер за текстообработка.
   5.   Писмените забележки трябва да бъдат не повече от десет страници с изключение на приложенията, освен в случаи с особена сложност от фактическа и правна гледна точка.
   Член 12
   Приложими срокове
   1.   Приложимите срокове, за да може експертната комисия да приеме своята препоръка, са посочените в член 108, параграф 8, буква е) от Регламент (ЕС, Евратом) № 966/2012.
   2.   По-специално необходимостта от превод на евентуалните забележки, представени от икономическия оператор, може да доведе до извънреден и надлежно обоснован случай, в който крайният срок за приемане на препоръка от експертната комисия може да бъде удължен.
   Член 13
   Приемане на препоръката
   Експертната комисия се стреми да постигне консенсус.
   При липса на консенсус въпросът се подлага на гласуване, при което:

               а)

               председателят има един глас;

               б)

               двамата постоянни членове имат заедно един глас;

               в)

               допълнителният член, представляващ подалия искането разпоредител с бюджетни кредити, има един глас.

         Позицията на експертната комисия се одобрява с абсолютно мнозинство.
   Член 14
   Уведомяване за препоръката
   1.   Експертната комисия уведомява подалия искането разпоредител с бюджетни кредити за своята препоръка без забавяне.
   2.   Експертната комисия уведомява за своята препоръка едновременно наблюдателите, ако има такива, и OLAF, когато случаят се основава на информация, предоставена от OLAF.
   Член 15
   Поверителност на разискванията
   Разискванията на експертната комисия са тайни и остават в тайна.
   Член 16
   Защита на личните данни
   Всяко обработване на лични данни от експертната комисия и нейния секретариат съответства на разпоредбите на Регламент (ЕО) № 45/2001.
   Член 17
   Преходни разпоредби
   В очакване на назначаването на председателя и на неговия заместник постоянният член с по-висок ранг изпълнява задълженията на председателя на експертната комисия.
   Член 18
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 18 декември 2015 година.

            За Комисията

            Председател

         Jean-Claude JUNCKER

      (1)  ОВ L 298, 26.10.2012 г., стр. 1.

      (2)  ОВ L 362, 31.12.2012 г., стр. 1.

      (3)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (4)  Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, 31.5.2001 г., стр. 43).

      (5)  Комисията прилага правилата за старшинство.

      (6)  Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).


title: Решение (ЕС, Евратом) 2017/1744 на Европейския парламент от 27 април 2017 година относно освобождаването от отговорност във връзка с изпълнението на бюджета на Европейското съвместно предприятие за „ITER“ и развитието на термоядрената енергия (F4E) за финансовата 2015 година

text:
               29.9.2017

               BG

               Официален вестник на Европейския съюз

               L 252/361

         РЕШЕНИЕ (ЕС, Евратом) 2017/1744 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Европейското съвместно предприятие за „ITER“ и развитието на термоядрената енергия (F4E) за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейското съвместно предприятие за „ITER“ и развитието на термоядрената енергия за финансовата 2015 година,

               —

               като взе предвид доклада на Сметната палата относно годишните отчети на Европейското съвместно предприятие за „ITER“ и развитието на термоядрената енергия за финансовата 2015 година, придружен от отговора на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на съвместното предприятие във връзка с изпълнението на бюджета за финансовата 2015 година (05875/2017 — C8-0085/2017),

               —

               като взе предвид член 319 от Договора за функционирането на ЕС,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (3) на Съвета, и по-специално член 208 от него,

               —

               като взе предвид Решение 2007/198/Евратом на Съвета от 27 март 2007 г. за създаване на Европейско съвместно предприятие за ITER и развитието на термоядрената енергия и за предоставяне на предимства на същото (4), и по-специално член 5, параграф 3 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5),

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0108/2017).

               1.

               освобождава от отговорност директора на Европейското съвместно предприятие за „ITER“ и развитието на термоядрената енергия във връзка с изпълнението на бюджета на съвместното предприятие за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на директора на Европейското съвместно предприятие за „ITER“ и развитието на термоядрената енергия, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 473, 16.12.2016 г., стр. 33.

      (2)  ОВ C 473, 16.12.2016 г., стр. 34.

      (3)  ОВ L 298, 26.10.2012 г., стр. 1.

      (4)  ОВ L 90, 30.3.2007 г., стр. 58.

      (5)  ОВ L 328, 7.12.2013 г., стр. 42.


title: 2013/787/ЕС: Решение на Европейския парламент и на Съвета от 11 декември 2013 годинa за мобилизирането на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2012/011 DK/Vestas от Дания)

text:
               21.12.2013

               BG

               Официален вестник на Европейския съюз

               L 349/95

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 11 декември 2013 годинa
   за мобилизирането на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2012/011 DK/Vestas от Дания)
   (2013/787/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.

               (2)

               Междуинституционалното споразумение от 17 май 2006 г. дава възможност за мобилизиране на ЕФПГ в рамките на годишния таван от 500 милиона евро.

               (3)

               На 21 декември 2012 г. Дания подаде заявление за мобилизиране на средства от ЕФПГ във връзка със съкращения в предприятието Vestas Group и представи допълнителна информация до 16 юли 2013 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Поради това Комисията предлага да бъдат мобилизирани средства в размер на 6 364 643 EUR.

               (4)

               С оглед на гореизложеното следва да бъдат мобилизирани средства от ЕФПГ за предоставяне на финансово участие по заявлението, подадено от Дания,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2013 година се мобилизират средства по линия на Европейския фонд за приспособяване към глобализацията за осигуряване на сумата от 6 364 643 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 11 декември 2013 година.

            За Европейския парламент

            Председател

         M. SCHULZ

            За Съвета

            Председател

         V. LEŠKEVIČIUS

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: Решение (ЕС) 2016/367 на Съвета от 4 март 2016 година за сключване на Споразумението за сътрудничество за спътникова навигация между Европейския съюз и неговите държави-членки и Кралство Норвегия

text:
               15.3.2016

               BG

               Официален вестник на Европейския съюз

               L 68/16

         РЕШЕНИЕ (ЕС) 2016/367 НА СЪВЕТА
   от 4 март 2016 година
   за сключване на Споразумението за сътрудничество за спътникова навигация между Европейския съюз и неговите държави-членки и Кралство Норвегия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 171 и 172, във връзка с член 218, параграф 6, буква а) и член 218, параграф 8, първа алинея от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Комисията договори Споразумението за сътрудничество за спътникова навигация между Европейския съюз и неговите държави-членки и Кралство Норвегия (2) („споразумението“), което бе подписано на 22 септември 2010 г.

               (2)

               В приложното поле на споразумението попадат както въпроси от компетентност на Съюза, така и въпроси от компетентност на държавите-членки.

               (3)

               В съответствие с член 12, параграф 4 от споразумението и с решението за подписването му (3), споразумението се прилага временно от Съюза по отношение на въпросите, попадащи в областта на неговата компетентност, и от Кралство Норвегия, до приключването на процедурите по сключването му.

               (4)

               Споразумението, което ще трябва да бъде ратифицирано и от държавите-членки, следва да бъде одобрено от името на Съюза по отношение на въпросите, попадащи в областта на неговата компетентност,

         ПРИЕ НАСТОЯЩОТО РЕШЕНИЕ:
   Член 1
   Споразумението за сътрудничество за спътникова навигация между Европейския съюз и неговите държави-членки и Кралство Норвегия се одобрява от името на Съюза (4).
   Член 2
   Настоящото решение влиза в сила в деня на приемането му.

      Съставено в Брюксел на 4 март 2016 година.

            За Съвета

            Председател

         S.A.M. DIJKSMA

      (1)  ОВ C 131 E, 8.5.2013 г., стр. 155.

      (2)  ОВ L 283, 29.10.2010 г., стр. 12.

      (3)  ОВ L 283, 29.10.2010 г., стр. 11.

      (4)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.